Аляксандар Дашкевіч

**Алякса́ндар Дашке́віч** (; 29 сьнежня 1990, Ялта, АРК) — украінскі кібэрспартовец, гулец і трэнэр у Dota 2.

Аляксандар Дашкевіч нарадзіўся ў Ялце ў 1990 годзе. У дзяцінстве цікавіўся кампутарнымі гульнямі: спачатку Warcraft, а потым DotA. У школе насіў фрызуру зь невялікім хвастом, праз што і атрымаў мянушку «Хвост».

Пасьля сканчэньня школы паступіў у Кіеўскі дзяржаўны гандлёва-эканамічны ўнівэрсытэт на адмысловасьць «фінансыст». У Кіеве разам з камандаю Hard Team Аляксандар перамагае буйны лякальны турнір, пасьля чаго ў складзе Planet-X пачынае выступы на прафэсійнай сцэне.

У кастрычніку 2010 року XBOCT пераходзіць у каманду Natus Vincere, і разам з новым калектывам складае сур’ёзную канкурэнцыю наймацнейшай на той момант камандзе Ўкраіны DTS. Урэшце рэшт, з DTS у Natus Vincere пераходзяць два вядучыя гульцы: Даніла Ішуцін («Dendi») ды Іван Антонаў («Artstyle»). У 2011 годзе ў Natus Vincere пераходзяць яшчэ два гульцы: Клемэнт Іваноў («Puppey») ды Дзьмітры Купрыянаў («LightofHeaven»).

У 2011 годзе кампанія-распрацоўнік гульні Valve ладзіць турнір зь беспрэцэдэнтным на той момант прызавым фондам у 1 600 000 даляраў. Аляксандар у складзе Natus Vincere пачынае падрыхтоўку да турніру, што атрымаў назву The International, і ў рэшце рэшт атрымлівае ў ім перамогу. Першыя ў гісторыі чэмпіёны сьвету па Dota 2 прагулялі за ўвесь турнір усяго толькі адну мапу і перамаглі адзін мільён даляраў. Частка пераможаных грошай Аляксандар марнуе на набыцьцё кватэры ў Кіеве.

Неўзабаве каманду пакідае Іван Антонаў, і Аляксандар Дашкевіч пераходзіць на пазыцыю «кэры». Цягам некалькіх наступных рокаў XBOCT лічыцца адным з найлепшых кэры ў сьвеце. Напрыклад, хоць на турніры Alienware Cup 2013 у Кітаі, аналітыкі Beyond The Summit ацанілі ягоныя ўменьні на 4 балы з 10, Аляксандар здолеў прадэманстраваць свае лепшыя якасьці і дапамог сваёй камандзе перамагчы турнір; пасьля гэтага выпадку ў супольнасьці замацавалася аналёґія між лікам «чатыры» ды Аляксандрам у ролі «кэры».

У 2012 ды 2013 роках XBOCT у складзе Natus Vincere выходзіў у фінал The international, пасьля чаго вынікі пачалі пагаршацца. У 2015 годзе Natus Vincere прымаюць рашэньне распусьціць склад, і Аляксандар пакідае «народжаных перамагаць». XBOCT выступае ў шэрагу менш знакамітых камандаў, як Team Empire, Fantastic Five, Team Spirit, гуляе на замене ў HellRaisers ды Virtus.pro, аднак не дасягае істотных посьпехаў. Тым ня менш, па стане на 2015 рок Аляксандар уваходзіў у дзясятку найпапулярнейшых гульцоў у Dota 2 у сьвеце.

У сакавіку 2017 року Аляксандар Дашкевіч падпісвае кантракт з махачкалінскім «Анжы», расейскім футбольным клюбам, што вырашыў адкрыць кібэрспартовы падразьдзел. Аднак ужо праз два месяцы, ня здолеўшы знайсьці агульную мову з хаўрусьнікамі па камандзе, XBOCT пакідае клюб. Улетку 2017 року Аляксандар Дашкевіч вяртаецца ў Natus Vincere ў якасьці трэнэра.

1 верасьня 2018 року Natus Vincere стварае цалкам новы склад каманды па Dota 2, які будуецца вакол расейскага гульца Акбара «SoNNeikO» Бутаева. Кіраўніцтва арґанізацыі і Аляксандар дашкевіч прыйшлі да паразуменьня, што XBOCT ня ўпісваецца ў новы склад і ён вырашае пакінуць пасаду трэнэра.

## Крыніцы

Катэгорыя:Украінскія кібэрспартоўцы
Катэгорыя:Прафэсійныя гульцы ў DotA
Катэгорыя:Прафэсійныя гульцы ў Dota 2
Катэгорыя:Natus Vincere